section_heading: Fizička svojstva
paragraph_text: Fobos je prvi put fotografirala letjelica Mariner 7 1969. godine. Zatim ga je drugi put fotografirala letjelica Mariner 9 1971. godine, a zatim su to ponovili američki Viking 1 (1977.) i ruski Phobos 2 (1988.), te Mars Global Surveyor (1998.) Fobos su također fotografirali roveri Spirit i Curiosity te orbiteri Mars Reconnaissance Orbiter i Mars Express. Phobos 2 je otkrio vrlo slabo, ali postojano ispuštanje plinova s površine Fobosa. Nije utvrđen sastav tog plina, ali se sumnja na vodenu paru (voda lako isparava pri slaboj gravitaciji).